
      SE APROBA,

JUDETULTIMIS                                                          


       P R I M A R

MUNICIPIUL TIMISOARA                                   
           Dr. Ing. GHEORGHE CIUHANDU

CONSILIUL LOCAL

U22005-006207/24.11.2005
REFERAT

pentru avizarea  Planului Urbanistic de Detaliu
Construire hală depozitare – Zona Freidorf, nr. top 545/4/1, Timişoara

Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;
Având în vedere documentaţia înregistrată cu nr. U22005-006207/16.11.2005, prin care se solicită avizarea din punct de vedere urbanistic a Planului Urbanistic de Detaliu Construire hală depozitare – Zona Freidorf, nr. top 545/4/1, Timişoara.

Având în vedere cerinţele Certificatului de Urbanism nr. 2596 din 24.05.2005;

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu - Construire hală depozitare – Zona Freidorf, nr. top 545/4/1,Timişoara; 
Documentaţia este iniţiată de proprietarii terenului S.C. FOREST TRADING 93 S.R.L. şi elaborată de SC Graph Tronic XM SRL, proiect nr. 80/2005.
Terenul studiat în cadrul Planului Urbanistic de Detaliu – „Construire hală depozitare – Zona Freidorf”, este înscris în CF nr. 4950, nr. top 545/4/1, în suprafaţă de 7899mp şi este  proprietatea firmei S.C. FOREST TRADING 93 S.R.L. Bucureşti.

Zona studiată, care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timişoara.
Zona studiată se află în intravilanul municipiului Timişoara, în partea de sud-vest a oraşului, în zona Freidorf. Conform Planului Urbanistic General Timişoara, destinaţia terenului nu este clar definită, fiind parţial situată în zona de protecţie LEA 20kV, respectiv în zonă mixtă de unităţi industriale, depozitare şi servicii, cu interdicţie de construire până la elaborare PUZ sau PUD. 
Terenul deţinut de beneficiari este încadrat în UTR 59 şi este delimitat la sud de strada Ovidiu Cortuş, în partea de vest de strada Anton Kathrein iar în partea de nord şi est de proprietăţi private.

Prin documentaţia prezentată se propune realizarea unei hale destinată depozitării, vânzării de materiale şi birouri, pe structură metalică cu regim de înălţime P+1E+Eparţial cu acces pe două părţi, pe strada Ovidiu Cortuş respectiv pe strada Anton Kathrein. Intrările sunt prevăzute cu cabine de poartă. Construcţia propusă se va realiza individual, retras faţă de limite şi în aliniament cu construcţiile existente în zonă.
Circulaţia ce urmează a se dezvolta în zonă, conform PUG, va fi rezolvată prin mărirea capacităţii drumului existent de la 2 benzi la 4 benzi. Extinderea străzii Ovidiu Cortuş la 4 benzi, se va face pe terenul pe care sunt amplasate conductele termice deţinute de fosta societate Termoelectrica, după dezafectarea acestora.
Suprafeţele de teren destinate extinderilor de drumuri prevăzute pe terenul beneficiarului vor trece în domeniul public, conform declaraţiei date de către aceştia.
Procentul de ocupare al terenului va fi de maxim 80% iar coeficientul maxim de utilizare a terenului de 1. Regimul de înălţime maxim propus este de P+2E.
Se va asigura necesarul de minim 20% spaţiu verde, conform RGU şi RLU.
La realizarea constructiei se vor respecta conditiile impuse prin avizele eliberate de detinatorii de retele si utilitati publice, precum si conditia impusa prin Avizului SC Electria Banat SA nr. 10205,1/13.07.2005.
Documentaţia de urbanism este însoţită de următoarele avize şi acorduri:

Aviz Unic – nr. 1053/2005;
Aviz Comisia de Circulaţie – nr.TH2005-003177/2005
Aviz Grupul de Pompieri Banat – nr. 825200/2005
Aviz Sanitar – nr. 324/M/2005

Aviz de Principiu – nr.763/2005

Aviz Inspectoratul pentru situaţii de urgenţă „Banat” – nr. 1020/2005 şi 825352/2005
Planul Urbanistic de Detaliu - Construire hală depozitare – Zona Freidorf, nr. top 545/4/1, Timişoara se va integra în Planul Urbanistic General al Municipiului Timişoara şi va avea o valabilitate de 10 ani. 

